— 336 — 



I det nylig opførte store plantepatologiske Laboratorium i Lyngby 

 afsløredes d. 6. April 1922 en smuk Mindetavle over Professor Dr. F. Kølpin 

 Ravn. Mindetavlen er bekostet af en Del af de Bidrag, som er indsamlede 

 blandt Professor Ravns Venner og Fagfæller, og hvoraf det resterende 

 Beløb vil blive anvendt til et Legat, som skal bære hans Navn. 



Emil Chr. Hansen-Prisen er i 1922 tildelt Prof. M. W. Beijerinck 

 i Delft. 



Dr. C. Wesenberg-Lund, Lederen af Universitetets ferskvands- 

 biologiske Laboratorium, er blevet udnævnt til Professor extraordinarius i 

 Ferskvandsbiologi ved Københavns Universitet fra 1. April 1922. 



Fredning af visse paa Møens Klint voksende Plantearter. 



Efter Indstilling af Naturfredningsraadet har Justitsministeriet under 

 9. August 1921 i Henhold til § 20 i Lov Nr. 245 af 8. Maj 1917 om Natur- 

 fredning bestemt, at: »det herefter forbydes alle og enhver, hvem særlig 

 Tilladelse af Justitsministeriet ikke er givet, paa et Omraade af Møens Klint 

 der begrænses mod Nord af det sydlige Skel af Liselund Skov, mod Vest af 

 Magleby Sogns Bivej Nr. 15 Klintevejen kaldet fra Liselund Skovs søndre 

 Skjel forbi Hunosøgaard til Indkørselen til Klinteskov ved Gjeddesø og 

 derefter af Skovkanten af »Plantehaver« og »Bjærgene« til Hjørnet ved Mande- 

 mark, mod Syd af Skovkanten fra Hjørnet ved Mandemark øst efter, syd om 

 Høvdblege, videre i østlig, senere nordlig Retning til Skovfogedhuset, 

 derefter mod sydøst, sønden om Mogensti-Bakken og videre langs Store- 

 klinteskov til Hundevængsfald ved Østersøen og mod øst af Østersøen fra 

 Hundevængsfald mod Nord til Liselundshavens Sydskjel, at opgrave, af- 

 plukke eller paa anden Maade borttage følgende Plantearter : Af Gøgeurter : 

 Rubladet Gøgeurt {Orchis ustulatus), Stor Gøgeurt (Orchis purpureus), 

 Horndrager (Anacamptis pyramidalis), Rødblomstret Hullæbe (Helleborine 

 atropurpurea), Hvidgul Skovlilie (Cephalanthera alba), Rød Skovlilie (Ce- 

 phalanthera rubra), Skov-Koralrod, (Corallorhiza virescens), Knælæbe (Epi- 

 pogon aphyllus). Af andre Urter: Skovsvingel (Festuca silvatica), Sand- 

 Gaasemad (Arabis arenosa), Rankskulpet Hjørneklap (Erysimum hieracii- 

 jolium), Østerrigsk Hør (Linum austriacum), Vaar-Potentil (Potentilla 

 verna), Blære-Smelde (Silene vulgaris, var. petræa), Kodriver- Bastarderne 

 (Primula elatiorx vulgaris, Primula elatiorx veris og Primula veris xvulgaris)«. 



Fredning af Pulsatilla vernalis paa Vorbasse Sønderhede. 



Paa en Stenalderhøj paa Vorbasse Sønderhede vokser Pulsatilla ver- 

 nalis. Denne Plante har, efter det lokale Naturfredningsnævns og Natur- 

 fredningsraadets Tilskyndelse, Ejerne af Arealet erklæret sig villige til at 

 frede paa visse nærmere bestemte Vilkaar, og Naturfredningsnævnet har 

 derefter besluttet dens Fredning, saaledes at dette, det sydligste Findested 

 her i Landet, for denne sjældne Plante nu er sikret. 



